બાયડના ધારાસભ્ય ધવલસિંહ ઝાલાએ અરવલ્લી જીલ્લા પ્રમુખ કમલેન્દ્રસિંહ  રહેવર સામે સનસનાટી મચાવતો આક્ષેપ મૂકી જણાવ્યું હતું કે જીલ્લા પ્રમુખ કમલેન્દ્ર સિંહ કોંગ્રેસ પક્ષમાં મારી છબી ખરાબ કરવાનું અને મારી પ્રગતિ અટકે તે માટે બદનામી કરવાનું કામ કરી રહ્યા છે અને ધારાસભ્ય તરીકે ચૂંટાયા પછી કોંગ્રેસ પક્ષના કોઈપણ જીલ્લા કક્ષાના કાર્યક્રમમાં મારી બાદબાકી કરવા અને હું હાજરી ના આપી શકું તે માટેની વર્તણુક કરવામાં આવી છે અને આ અંગે પાર્ટી ઓફિસમાં પણ જાણ કરવામાં આવી છે અને કાર્યક્રમમાં હું હાજર ના રહી શકું તે માટે કાર્યક્રમના બે કલાક પહેલા જાણ કરવામાં આવતી હોવાનો સનસનાટી ભર્યો આક્ષેપ જીલ્લા પ્રમુખ કમલેન્દ્ર સિંહ સામે કરતા આગામી સમયમાં જીલ્લા કોંગ્રેસના રાજકારણમાં કંઈ નવાજુની થવાના એંધાણ વર્તાયા હતા